钦定古今图书集成/明伦汇编/宫闱典/第118卷 > 陈景行
## 钦定古今图书集成/明伦汇编/宫闱典/第118卷 > 陈景行

按《明外史外戚传》：“景行，穆宗继后，陈皇后父也。其先
建昌人。高祖政以军功世袭百户，调通州右卫，遂家
焉。景行故将门，独嗜学，弱冠试诸生高等。穆宗居裕
邸，选其女为妃，授景行锦衣千户。隆庆改元，封固安
伯。景行素恭敬，每遇遣祀、册封诸典礼，必斋戒将事
家居，诫诸子以退让。万历中卒。太后、帝及中宫、潞王”、
公主赙赠优厚，人皆荣之。子昌言、嘉言、善言、名言，皆
官锦衣。名言妻，庄皇后女弟也。景行卒，昌言已死。昌
言子承恩引李文全例，请袭祖封。帝曰：“承恩，景行孙，
非文全比也。”以都督同知授之。后文全子铭诚复侯。